**Mandalsløpet 2016**

I dag, 14.05. ble Mandalsløpet gjennomført med 107 deltakere, en oppgang en har sett en tendens til i de seneste årene.

Mandalsløpet var i siste halvdel av 70-årene det mest populære løp i Mandalsdistriktet. Deltagelsen var i 1979 120 løpere, mens det i 1980 løp vel 90 løpere.

Løpet gikk på høsten og distansene var 5 -, 10 - og 15 kilometer.

I 1985 kom representanter fra Kjettingen BIL, MHI og Maratonklubben sammen for igjen å få liv i Mandalsløpet. Det ble bestemt at fremtidige løp skulle legges til Pinseaften. I 1997 ble det umulig, pga. 17.mai, derfor ei ukes utsettelse.

Gilde har satt opp GILDE-prisene for løyperekord i 9.6km herrer og 4.8km damer. Denne er på kr. 1.- pr.10m, kr.1000.- for herrer og kr.500.- for damer.

Jarl Gaute Aase, Eik, løp i 1987 inn på 30.01 og Solveig Pedersen, KIF, løp i 2009 inn på 17.30. Beste junior er Erik Udø Pedersen, Holum IL, på 15.32, i 2013.

Årets løp ble preget av tette familie dueller, aldersklasse dueller og bosted. Av familier kan nevnes familien Ellingsen, hvor mor, far og to barn deltok hvor Eivind H. Ellingsen ble best på 24.25, ellers var det på 9,6km en hard kamp i klassen 60 – 64 hvor Bjørn Aanensen gjorde come back på 41.10, og når det gjelder bosted så er det Sånum folket som sloss om å være best der, og i år var Stein Aanensen, MHI, best med tiden 36.58.

I år var det Vetle Larsen, MHI, 16.13 som ble bestemann på 4,8km og av kvinnene var det Solveig Pedersen, KIF, på 18.39.

Som i fjor ble Abraham Syum, MHI førstemann på 32.36 og beste kvinne ble Karina T. Tryland, Vassmyra Damene, på 52.43, ett sekund foran andre beste dame.